સૂરતઃ રેપ કેસમાં આસારામને સજા થઇ ગયાં બાદ આજે સૂરતની બે બહેનોએ આસારામ અને તેના પુત્ર નારાયણ સાંઇ પર કરેલા રેપ કેસમાં આજે કોર્ટમાં સુનાવણી માટે રજૂ કરવામાં આવ્યો હતો.. આ સુનાવણી ગઇકાલે બુધવારે નિયત થઇ હતી પરંતુ સુરક્ષાના કારણોસર પોલિસે કોર્ટને કરેલી અરજીને લઇને નારાયણ સાંઇને ગુરુવારે કોર્ટમાં રજૂ કરવાની અનુમતિ આપવામાં આવી હતી. બળાત્કારના કેસમાં ગુરુવારે સૂરતની કોર્ટમાં નારાયણ સાંઇને રજૂ કરવામાં આવ્યો છે. આ કેસમાં ફરિયાદી પક્ષ તરફની દલીલો પૂર્ણ થઈ ગઈ છે, હવે કોર્ટમાં બચાવપક્ષ એટલે કે નારાયણ સાંઈ તરફથી દલીલો કરવામાં આવશે બાદમાં આ કેસનો ચૂકાદો આવશે. કોર્ટે આગામી સુનાવણી 10મી મેએ નક્કી કરી છે.